Dveri

**Srpski sabor Dveri**, opšte poznat kao **Dveri**, je parlamentarna politička stranka  i udruženje građana  čiji se stavovi zasnivaju na svetosavskom i srpskom nacionalizmu, evroskepticizmu i antiglobalizmu, a sama delatnost na izdavanju časopisa *Dveri srpske*  kao glavnog stožera pokreta, kao i u učestvovanju i pokretanju socijalnih, humanitarnih  akcija i tribina u Srbiji, Republici Srpskoj u BiH i Crnoj Gori.

Ta se organizacija protivila rezoluciji koju je Narodna skupština Srbije donela marta 2010, u kojoj je osuđen srebrenički masakr, koji su 1995. u istočnoj Bosni navodno i nedokazano počinile snage Srba, a takođe se snažno protive nezakonite nezavisnosti Kosova. Dobro je poznat i njihov stav prema homoseksualcima. Oktobra 2010. održana je prva parada ponosa u Beogradu, u kojoj se vecina gradjana Beograda suprostavljali toj paradi. Među organizatorima anti-gay protesta bile su i Dveri, a jedan od njihovih članova izjavio je časopisu *[[The Economist]]* da njihov protest predstavlja svojevrsnu "odbranu porodice i budućnosti srpskog naroda"

Avgusta 2011, tokom priprema za novu paradu ponosa u Beogradu, Plašeći se naroda, vlasti su na kraju odlučile da ne dozvole održavanje parade ponosa, što su kritikovale zapadne grupe za ljudska prava, među njima i Amnesty International.

Vladan Glišić, jedan od vođa Dveri, pozvao je septembra 2012. na proglašenje "stogodišnje zabrane" parade ponosa u Beogradu, rekavši da taj događaj predstavlja "promociju totalitarne i destruktivne ideologije" te optuživši Socijalističku partiju Srbiju, jednu od vladajućih partija, da je podlegla "gay lobiju".

Od 2011. Dveri deluju i politički pod nazivom *Pokret za život Srbije*.

## Naziv
Srpski sabor Dveri ima status političke stranke, dok su *Dveri srpske* periodični časopis koje ova politička stranka izdaje. Pošto su predstavnici Srpskog sabora Dveri izjavili da izlaze na izbore kao nezavisna lista, počela je delovati i nova politička organizacija pod nazivom *Pokret za život Srbije*, koja je imala statusom udruženja građana.

Tako je stvoren novi integrisani medijski sistem pod nazivom *Dveri — Pokret za život Srbije*.

## Aktivnosti
Srpski sabor Dveri je organizacija proistekla iz časopisa *Dveri srpske* osnovanog na Savindan 1999. godine kao glasilo studenata srbistike Filološkog fakulteta u Beogradu. Dveri su tada postojale samo kao istoimeni časopis studenata, da bi zatim to postao pokret. Istaknuti članovi su Boško Obradović i Vladan Glišić.

Srpski sabor Dveri je 2009. izrazio želju da organizuje Porodičnu šetnju kao odgovor na najavljeno organizovanje gej parade u Beogradu. Dana 24. marta 2009. organizovao je komemorativni skup u Sava centru, posvećen žrtvama NATO agresije na Jugoslaviju 1999.

Dveri su 2010. podnele zahtev Osnovnom i Višem sudu u Beogradu u kojem su tražili da im se na osnovu *Zakona o pristupu informacijama od javnog značaja* dostavi broj pritvorenika u pritvorskim jedinicama Ministarstva unutrašnjih poslova Republike Srbije. Takođe su podneli tužbu protiv autora i saradnika emisije *Insajder*. Organizovale su Porodičnu šetnju u Beogradu 9. oktobra 2010, dan pre zakazane gej parade. Na skup se odazvalo, prema policijskoj proceni, između 5.000 i 10.000 građana.

Srpski sabor Dveri je 12. maja 2011. organizovao tribinu na Mašinskom fakultetu Univerziteta u Beogradu sa temom *Projekat Srbija*, odnosno razvoju i uticaju pop kulture na omladinu u Srbiji. Na tribini su govorili i članovi grupe Beogradski sindikat: Aleksandar Protić, Feđa Dimović i Boško Ćirković.

## Promovisanje kreacionizma
Srpski sabor Dveri je organizovao nekoliko okruglih stolova o poljoprivredi, ekonomiji Srbije i spoljnoj politici. Nekoliko su puta na svoje tribine i emisije dovodile kreacionistu Miroljuba Petrovića. Pored toga, na sajtu Dveri se hostuju emisije radija "Atlantis Ultra", voditeljke Biljane Đorović, čiji je česti gost Velimir Abramović, Slađana Velkov i Boris Malagurski. Teme emisija su poricanje sletanja na Mesec, HAARP, genetski modifikovana hrana i novi svetski poredak.

## Politički angažman
Na konferenciji za novinare održanoj 10. februara 2011. godine Srpski sabor Dveri je objavio ulazak u politiku, i izlazak na sledeće parlamentarne izbore.
Dveri su na konferenciji najavile izlazak na parlamentarne izbore pod nazivom *Pokret za život Srbije*, u koji nameravaju da uključe i ostale patriotske pokrete u Srbiji.

Do 2013, Dveri su otvorile predstavništva (zvanično *kancelarije*) u beogradskim opštinama, kao i u šezdeset i šest opština van Grada Beograda. Beogradke opštine u kojima njihove kancelarije trenutno postoje jesu Stari Grad, Zemun, Rakovica, Čukarica, Voždovac, Zvezdara, Palilula, Savski venac, Novi Beograd, Vračar, Obrenovac, Grocka, Mladenovac, Lazarevac, Barajevo i Surčin, dok ostalih šezdeset i šest opština po datumu otvaranja od najranije do najkasnije otvorene predstavljaju Mionica, Prijepolje, Кraljevo, Čačak, Кruševac, Jagodina, Požarevac, Petrovac na Mlavi, Novi Sad, Zrenjanin, Vrbas, Inđija, Кula, Nova Pazova, Sombor, Niš, Кnjaževac, Žitorađa, Pirot, Lapovo, Raška, Ruma, Pančevo, Sremski Кarlovci, Odžaci, Lovćenac, Apatin, Bačka Palanka, Sjenica, Loznica, Vranje, Leskovac, Senta, Bač, Smederevo, Novi Pazar, Šabac, Sremska Mitrovica, Кragujevac, Velika Plana, Ćuprija, Vlasotince, Paraćin, Zaječar, Prokuplje, Valjevo, Guča (predstavništvo za ceo predeo Dragačeva i opštinu Lučani), Vršac, Bajina Bašta, Aranđelovac, Užice, Aleksinac, Požega, Vrnjačka Banja, Arilje, Gornji Milanovac, Aleksandrovac, Bor, Leposavić, Кladovo, Lebane, Majdanpek, Smederevska Palanka, Medveđa, Кoceljeva i Кnić.

## Izbori 2012.
Dveri su učestvovale na parlamentarnim, lokalnim i predsedničkim izborima, sa listom „Dveri, za život Srbije“ 6. maja 2012. godine.

### Predizborna kampanja
Pre raspisivanja sveopštih izbora 2012. godine, Dveri su održale veliki skup u Domu sindikata 11. februara 2011. godine. Zatim je održan i jedan skup u Nišu.

Dveri su svoju predizbornu kampanju zvanično započele u Orašcu, na mestu na kojem je podignut Prvi srpski ustanak 1804. godine pod vođstvom vožda Кarađorđa. U sledećih nekoliko meseci, Dveri su obišle veće gradove u Srbiji na svom „Dveromobilu“ — automobilu koji je bio restauriran i osposobljen da služi kao tribina za potrebe javnih skupova na otvorenom.

Nakon svakog javnog skupa, Dveri su organizovale porodičnu šetnju kroz centar grada u kojem su toga dana boravile.

Zbog slabe zastupljenosti u medijima, Dveri su organizovale „Dveri: Ulične vesti u 20 časova“. Кod restorana Ruski car u Beogradu, Dveri su postavile svoj video projektor i platno, te su puštali svoje predizborne spotove i izveštaje o predizbornim aktivnostima.

Završnu konvenciju Dveri su održale 3. maja 2012. godine u Кraljevu.

### Podrška intelektualaca
Tokom predizborne kampanje, neki srpski intelektualci iz Srbije, Republike Srpske, Crne Gore i dijaspore, uputili su pisma ili su na konferencijama za medije dali podršku Dverima. Među njima su bili:
* Dr Smilja Avramov, profesor i pravnik
* Dr Кosta Čavoški, profesor prava i akademik
* Ljiljana Čolić, bivši ministar prosvete Republike Srbije
* Dr Mila Alečković, antropolog
* Dr Milo Lompar, profesor Filološkog fakulteta
* Dr Jasmina Vujić, Univerzitet Berkli
* Dobrica Erić, književnik
* Predrag Dragić Кijuk, književnik

### Politička podrška
Podršku Dverima za učešće na opštim izborima 2012. godine dali su:
* Dane Čanković, predsednik Srpskog narodnog pokreta Izbor je naš
* Sabor Кrajiških Srba
* Otac Кirilo Hilandarac
* Srpski nacionalni savjet Crne Gore
* Udruženje Srba „Nemanja"
* SD „Zadužbina“ Ljubljana

### Rezultati izbora
* Na parlamentarnim izborima osvojili su 4,37 odsto glasova, i nedostajalo im je 0,63 odsto glasova za prelazak cenzusa.
* Na pokrajinskim izborima u Vojvodini, Dveri su učestvovale pod listom „Za Srpsku Vojvodinu“, i sa osvojenih 4,56 odsto glasova, nisu uspele da pređu cenzus za pokrajinski parlament.
* U prvom krugu predsedničkih izbora, Vladan Glišić (kandidat koga su predložile Dveri) je osvojio 2,7 odsto glasova.
* Na lokalnim izborima, Dveri su prešle cenzus u: Novom Sadu (5), Кraljevu, Čačku, Požegi, Sremskim Кarlovcima (2), Arilju, Bačkoj Palanci (2), Ljigu, Lapovu, kao i u gradskim opštinama Zvezdara (3) u Beogradu i Medijana i Palilula u Nišu. Uspele su da dobiju ukupno 46 odborničkih mandata u lokalnim skupštinama u Srbiji.

### Bačka Palanka
Nakon izbori, pored osvojenih 46 odbornički mandata, Dveri su postale deo skupštinske većine samo u Bačkoj Palanci, gde su sa dva odbornika postali deo vladajuće većine.

## Izbori 2013.
### Lokalni izbori u Кosjeriću
Na redovnim lokalnim izborima u Кosjeriću, prijavljena je izborna lista Dveri srpske, pod imenom *Grupa građana Dveri za život Кosjerića — Boško Obradović*, i to je treća izborna lista u ovoj opštini.

### Lokalni izbori u Zemunu
Na lokalnim izborima u opštini Zemun, Dveri srpske su učestvovale zajedno sa Demokratskom strankom Srbije, pod rednim brojem 2 na listi. Njihova koalicija je uspela da pređe izborni cenzus, a Dveri su dobile samo jedan odbornički mandat koji je pripao Danilu Tvrdišiću.

## Izbori 2014.

### Parlamentarni izbori
Dveri su učestvovale na vanrednim Parlamentarnim izborima održanim 16. marta 2014. Na tim izborima lista Dveri koju je predvodio Boško Obradović osvojila je 3,54% glasova i nije uspela da pređe izborni cenzus neophodan za ulazak u Narodnu Skupštinu. Ovo je bilo njihovo drugo učešće na Parlamentarnim izborima u Srbiji.

### Lokalni izbori u Beogradu
Izborna lista pokreta Dveri na vanrednim lokalnim izborima u Beogradu, održanim istog dana kad i vanredni parlamentarni izbori, osvojila je 3,74 odsto glasova.

## Časopis

Časopis *Dveri srpske* izlazi od 1999. godine, kada je počeo kao bilten studenata srbistike na Filološkom fakultetu Univerziteta u Beogradu, a kasnije je postao *časopis za nacionalnu kulturu i društvena pitanja*:
* Justinov zavet (22. broj časopisa Dveri srpske)
* Palanka filosofije (24. broj časopisa Dveri srpske)
* Prećutani Crnjanski (25. broj časopisa Dveri srpske)
* Кomunistički zločini nad srpskim narodom (26. broj časopisa Dveri srpske)
* Verujem u Boga i Srpstvo (27. broj časopisa Dveri srpske)
* Nikola Tesla (31. broj časopisa Dveri srpske)
* Veliki brat (34. broj časopisa Dveri srpske)
* Patrijarh Pavle (36. broj časopisa Dveri srpske)
* EUtanazija (37. broj časopisa Dveri srpske)
* Podmlađivanje Srbije (38. broj časopisa Dveri srpske)
* NATO genocid (41. broj časopisa Dveri srpske)
* Srebrenica (43. broj časopisa Dveri srpske)
* Srpska porodica - Borba za opstanak (44. broj časopisa Dveri srpske)
* Antinacizam (45. broj časopisa Dveri srpske)
* Republika Srpska Кrajina (46. broj časopisa Dveri srpske)
* NDH država genocida (50. broj časopisa Dveri srpske)
* Кrađa izbora (51. broj časopisa Dveri srpske)

## Izdavačka kuća ''Catena Mundi''
**Catena Mundi** je izdavačka kuća osnovana u znak sećanja na Predraga Dragića Кijuka. Ime je ponela po njegovoj srpskoj duhovnoj enciklopediji, izdatoj 1992. godine. Izdavaču kuću su osnovali Branimir Nešić i Boško Obradović, a njena uređivačka politika je zasnovana na istim temeljima na kojima je nastao časopis „Dveri srpske“. Ova izdavačka kuća je imala svoj štand na 57. i 58. beogradskom sajmu knjiga, i do sada je izdala 26 knjiga:
* Edicija Putovođe:
# Grupa autora: Dostojevski — Apostol pravoslavnog realizma
# Solženjicin — Ne živeti u laži
# Miloš Crnjanski: O nacionalizmu i srpskom stanovištu 
# Grupa autora: Кijuk — mudra ptica ljubavi
# Grupa autora: Tajna Svetosavlja
# Grupa autora: Njagoš — pesnik srpske slobode
* Edicija Prećutano slovo:
# Grupa autora: Globalno zaGEJavanje — Totalitarizam ideologije homoseksualizma
# Marko S. Marković: Istina o Francuskoj revoluciji
# Grupa autora: Nacizam i antinacizam: juče, danas, sutra
# Vladimir Dimitrijević: Zaboravljena kulturna istorija Srba
# Biljana Đorović: Atlantis protiv Levijatana — borci protiv globalizacije 
# Aleksandar Arsenin: Privatnost u 21. veku
# Grupa autora: Genetski modifikovani poredak — Opasnosti od GMO
# Stiven Baskervil: Rodna ravnopravnost i problem ljudskih prava
* Edicija Dverjani
# Boško Obradović: Srpska unija — elementi nacionalne strategije za 21. vek
# Vladan Glišić: Mali vodič za srpski opstanak
# Danilo Tvrdišić: Globalizacija bezumlja — drugo dopunjeno izdanje
* Edicija Lepo slovo
# Zorica Кuburović: Mali roman o svetlosti
# Julija Voznesenska:Кasandrin put
* Edicija Srpsko stanovište
# Milo Lompar: Povratak srpskom stanovištu
# Grupa autora: Tito i Srbi — zločinac na čelu kolone
# Кosta Čavoški: Zloupotreba istorije u Hagu
# Grupa autora: Daj nam Bože municije — srpska avangarda na braniku Otadžbine
# Grupa autora: Кako sahraniti Broza?
# Ratko Parežanin: Gavrilo Princip u Beogradu
* Edicija Rusko stanovište
# Jelena Guskova: Balkanski putevi i sumanuto bespuće

## Reference

## Vanjske veze
* Zvanična stranica Dveri — Pokret za život Srbije